C 156/24
HR
Službeni list Europske unije
3.5.2023.
Posebna svojstva (u usporedbi s jakim alkoholnim pićima iz iste kategorije) — „Borzag pálinka” ima alkoholnu jakost veću od 40 % vol. jer su njezina aromatska svojstva najizraženija i pravilno se razvijaju pri većoj alkoholnoj jakosti.
Sadržaj hlapljivih tvari iznosi najmanje 350 g/hl preračunano na 100 % vol. alkohola, što je posljedica bogatstva aroma sirovine, odnosno abdovine iz okruga Nógrád. — Karakteristične aromatske note proizvoda „Borzag pálinka” uključuju slatkoću (ugodan okus čokolade, voća i meda), ljutinu, eventualno biljne note (metvica, zeleno začinsko bilje, vanilija, anis, kleka), a mogu se pojaviti i note narančine kore i marcipana dobivene iz koštičavih bobica.
5.
Definicija zemljopisnog područja Upravno područje okruga Nógrád
6.
Metoda proizvodnje jakog alkoholnog pića Gnječenje, fermentacija, destilacija i odležavanje plodova s definiranog područja provodi se u destileriji smještenoj na tom zemljopisnom području.
Glavne su faze proizvodnje rakije „Borzag pálinka” sljedeće: 1.
Odabir i prihvaćanje plodova 2.
Gnječenje 3.
Fermentacija 4.
Destilacija 5.
Odležavanje, skladištenje 6.
Proizvodnja i obrada pálinke
6.1.
Odabir i prihvaćanje plodova Plodovi moraju biti zreli i bez trulih zrna i stranih tvari. 6.2.
Gnječenje Sa sitnih bobica potrebno je ukloniti peteljke a potom ih zgnječiti, ali tako da koštica ostane neoštećena (kako bi se smanjila mogućnost nastanka cijanovodika).
Sirovina se zatim stavlja izravno u spremnike za fermentaciju (od nehrđajućeg čelika, eventualno plastične).
Ovisno o konzistenciji plodova, može biti potrebno dodati vodu ako su bobice osušene, jer se fermentacija samo tako može pravilno odviti. 6.3.
Fermentacija Uporaba najsuvremenijih tehnologija i pomoćnih materijala (kontrolirana fermentacija, kultivirani kvasac, pektolitički enzimi) dopuštena je i preporučuje se.
Optimalna pH-vrijednost koma iznosi od 2,8 do 3,5.
Fermentirani kom treba destilirati što prije, a najkasnije 30 dana nakon fermentacije.
Ako je potrebno, fermentirani kom treba čuvati na temperaturi od 10 do 22 °C. 6.4.
Destilacija „Borzag pálinka” može se proizvoditi s pomoću bilo koje komercijalno dostupne opreme za destilaciju.
Tehnologija kotlova za destilaciju može se posebno navesti ako je pálinka proizvedena s pomoću opreme za destilaciju s bakrenom površinom, maksimalnog kapaciteta 1 000 l, i to barem dvostrukom frakcijskom destilacijom. 6.5.
Odležavanje, skladištenje Nakon rafiniranja/destilacije „Borzag pálinka” mora odležati u prostoriji zaštićenoj od svjetlosti, pri ujednačenoj temperaturi od najviše 20 °C i umjerenoj vlažnosti, kako bi se složeni okusi i mirisi mogli stopiti.
Odležavanje mora trajati najmanje 60 dana.
U tom razdoblju pálinku ne bi trebalo podvrgavati nikakvim fizikalnim ili kemijskim postupcima.